Gedonder met Raadslid Ilhame Saadi PvdA gemeente Amsterdam « Debat in de Digitale Hofstad
juni 13, 2017 - Posted by	jandewandelaar |
Uncategorized	| amsterdam, Carolien de Heer, Eigen Haard, gemeenteraad, gemeenteraadslid, Ilhame Saadi, pvda, raadslid, raadslid Ilhame Saadi	Nog geen reacties last weekDallas, TX+62 milesYard/Garage Sales
last weekDurant, OK+41 milesFurniture for Sale
last weekGarland, TX+48 milesYard/Garage Sales ’n voorreg en ’n belewenis | Netwerk24
’n voorreg en ’n belewenis
Deur Siska Martin 20 Februarie 2020 06:04
Dié prentjie van huisbote vasgemeer op een van die gragte is eie aan Amsterdam. So ook die smal, regop geboutjies. Foto’s: Siska Martin
Om byna twee maande in ’n wêreldstad soos Amsterdam deur te bring is ’n voorreg wat nie almal beskore is.
As jy boonop in een van die stad se gesogste woonbuurte woon, midde-in ’n wêrelderfenisgebied, kan dit nie veel beter nie.
Ons aankoms in die stad – wat onder meer bekend is vir sy kanale (meer as in Venesië), fietse (derduisende daarvan) en museums (meer as 70) – begin Januarie is iets waarna ons maande lank uitgesien het.
Hoe dan anders met die onbeperkte moontlikhede van nuwe ervarings, kulture en, natuurlik, nuwe kos?
Met ’n goed geoliede openbare vervoerstelsel is dit moontlik om maklik en vinnig op byna enige plek in die land uit te kom. Dit is nogal oorweldigend as jy dink aan trems, busse, treine en bote – en afhangend van waarheen jy op pad is, kan dit gebeur dat jy al vier metodes moet gebruik om op een plek uit te kom. Die punt is: Jy kan daar uitkom.
Inwoners van Amsterdam los mekaar om elk hul eie gang te gaan. Hulle volg dieselfde beleid met toeriste en sal nie sommer hulp aanbied nie. Vra jy egter om raad – en ek het al ’n paar keer – kry jy sonder uitsondering ’n vriendelike antwoord en die hulp wat jy benodig.
Nadat my man, Johan, en dogter, Anja, ná tien dae huis toe is, het ek alleen die stad verken.
Dit is geen probleem nie, aangesien die strate die heeltyd wemel en ek nooit onveilig voel nie. Boonop is baie besienswaardighede binne stapafstand van Amsterdam-Centrum, waar ek aan die Keizersgracht in ’n woonstel in die Zuid-Afrikahuis (ZA-huis) woon.
Die Keizersgracht is een van die vier kanale wat Amsterdam se 17de-eeuse Grachtengordel vorm. Dié is sedert 2010 ’n wêreld­erfenisgebied.
Hoewel ek soveel moontlik in die Nederlandse hoofstad wil beleef, wil ek graag Den Haag en Rotterdam besoek en die platteland verken. Ek gaan juis binnekort op uitnodiging drie dae in Apeldoorn, sowat ’n uur per trein van Amsterdam, deurbring. Verder is ek by geleenthede by ZA-huis betrokke. Siska Martin, redakteur van Volksblad se Kontrei-blad, is tot einde Februarie die joernalis-in-residensie in ZA-huis. Joernaliste van Media24 se dagblaaie en Netwerk24 kry dié geleentheid as deel van ’n Suid-Afrikaans-Nederlandse vennootskap tussen Stichting ZASM en Media24.